Fallen_Angel értékelése · Moly
Fallen_Angel P értékelése
Fallen_Angel P 2019. január 11., 22:10
Adrian Tchaikovsky: Hadállat 96%
Adrian Tchaikovsky ezúttal egy másik állatfajt helyez a középpontba, de Az idő gyermekeihez hasonlóan ütős, elgondolkodtató sztorit hozott össze.
Főszereplőnk, Rex, egy hatalmas, erős, katonai célokra (értsd: gyilkolásra) kiválóan alkalmas biomorf, akinek csak egy célja van, hogy jó kutya legyen. Az alapvető ösztöneinek és a beépített chipeknek köszönhetően a Gazdinak megfelelni akarás irányítja az életét. Megtesz bármit, amit a Gazdi kér, de egy idő után rá kell jönnie, hogy nem biztos, hogy azok jó dolgok, és a „jó” amúgy is egy bonyolult szó.
Rex egyszerű gondolkodása, ahogy embereket és a világot látja, meghatározza az egész könyv hangulatát és elég sok érzelmet váltott ki belőlem olvasás közben. Etikai és logikai kérdéseket is felvet a történet (spoiler), és a szerző igen jó érzékkel mutatja meg több szemszögből, illetve több szereplő szemszögéből is a problémát.
Az eddigi két könyve alapján gondolkodás nélkül fogom megvenni Adrian Tchaikovsky további írásait – amik remélhetőleg jönnek majd szépen sorban és hasonló minőségben.
REX VAGYOK. JÓ KUTYA VAGYOK.
Fallen_Angel értékelései
Daniel Godfrey: Új Pompeji
Mi történik, ha Pompeji egész lakosságát át hoznánk a jelenbe, még a Vezúv kitörése előtt? Daniel Godfrey – Új Pompeji most 20% kedvezménnyel a Galaktikaboltban!